Vedľajšie účinky Biseptolu
Dobrý deň, v pondelok som začala užívať tabletky Biseptol, každých 12 hod. 2 tabletky. Na nohe sa mi objavil červený fľak aj s vyrážkami. Môžem ďalej užívať tabletky? Ďakujem za odpoveď.
Dobrý deň.
Ďakujeme za Vašu otázku.
Pri užívaní Biseptolu sa môžu objaviť alergické reakcie na koži, ako je napríklad svrbiaca vyrážka, sčervenanie, škvrny, uzlíky alebo malé fliačky ako pri osýpkach, a podobne. O výskyte akéhokoľvek vedľajšieho účinku je vždy potrebné upovedomiť predpisujúceho lekára. Výskyt jedného fľaku obvykle nebýva dôvodom na ukončenie liečby. Avšak v prípade, že sa stav bude zhoršovať, bude potrebné liečbu ukončiť a čo najskôr kontaktovať lekára.
Prajem pekný zvyšok dňa.
S pozdravom
Mgr. Barbora Bičanovská